དཔེར་ན།ང་ཚོས་གང་ཟག་ཞིག་ལ་གནོད་པ་སྐྱེལ་གྲབས་ཡོད་དུས་ང་ཚོར་ཤེས་རྟོགས་ཀྱི་རིགས་འགའ་འབྱུང་ནས་དེས་གནོད་འཚེ་སྤོང་བའི་རྐྱེན་བྱེད་ངེས་རེད།དེ་ནི་ང་ཚོར་གནོད་འཚེ་མི་སྐྱེལ་བའིཆོད་སེམས་ཀྱི་རིགས་འགའ་དགོས་ཀྱི་ཡོད་པའི་དོན་ཡིན།ང་ཚོའི་སེམས་ཀྱི་ཟུར་གཅིག་ནས་མི་ཞིག་ལ་གནོད་འཚེ་བྱེད་འདོད་ཡོད་ཀྱང་།སེམས་ཀྱི་གནས་བབས་ངེས་ཅན་ཞིག་ལ་བརྟེན་ནས་ང་ཚོའི་སེམས་ཀྱི་ཆ་ཤས་གཞན་ཞིག་ནས་དེ་ནོར་བ་རེད།འགྲིག་པ་མ་རེད་ཅེས་བརྗོད་ཀྱི་ཡོད།གང་ཡིན་ཞེ་ན།ང་ཚོས་དེ་ནོར་བ་ཡིན་པ་མཐོང་གི་ཡོད་ཅིང།དེ་མ་ཐག་སེམས་ཤུགས་བསྐྱེད་ནས་དེ་སྤོང་གི་ཡོད།དེ་ལྟར་གནོད་འཚེ་བྱེད་པ་དང་གནོད་འཚེ་སྤོང་བའི་གདམ་ཀ་དེ་གཉིས་ཀའི་ཐོག་ནས་བསམ་གཞིགས་བྱེད་ན།ང་ཚོར་ལས་འགའ་ཞིག་གིས་ཕུགས་རྒྱང་རིང་པོའི་མཇུག་འབྲས་ཡོང་གི་ཡོད་པའི་ཤེས་རྟོགས་དགོས་པ་ཡིན།འགྲོ་བ་མི་ཞིག་ཡིན་པའི་ཆ་ནས་ང་ཚོར་ཕུགས་རྒྱང་རིང་པོའི་མཇུག་འབྲས་ཤེས་པའི་རྣམ་དཔྱོད་ཡོད་པ་རེད།དེས་ན་ང་ཚོས་དེ་དག་མཐོང་བའི་སྐབས་དེ་མ་ཐག་སོ་སོའི་ངོས་ནས་དེ་བཀག་འགོག་བྱེད་ཐུབ་པ་ཡིན།